Source: https://www.riigiteataja.ee/akt/13165703
Timestamp: 2020-01-27 14:18:38+00:00

Document:
Loomakasvatuse täiendava otsetoetuse saamise täpsemad nõuded ning toetuse taotlemise ja taotluse menetlemise täpsem kord – Riigi Teataja
Loomakasvatuse täiendava otsetoetuse saamise täpsemad nõuded ning toetuse taotlemise ja taotluse menetlemise täpsem kord
Vastu võetud 22.02.2008 nr 15
RTL 2008, 18, 265
10.04.2008 nr 35 (RTL 2008, 31, 458) 20.04.2008
12.02.2009 nr 19 (RTL 2009, 18, 225) 20.02.2009
26.03.2009 nr 40 (RTL 2009, 32, 420) 10.04.2009
Määrus kehtestatakse «Euroopa Liidu ühise põllumajanduspoliitika rakendamise seaduse» § 12 lõike 5, § 15 lõike 2, § 16 lõike 2 ja § 18 lõike 3 ning nõukogu määruse (EÜ) nr 73/2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003 (ELT L 30, 31.01.2009, lk 16–99), artikli 132 alusel.
[RTL 2009, 32, 420 – jõust. 10.04.2009]
Määrusega kehtestatakse ammlehma ja ute kasvatamise täiendava otsetoetuse, piima tootmiskvoodi, veiste loomühikute alusel makstava ja ute täiendava otsetoetuse (edaspidi koos loomakasvatuse täiendav otsetoetus) saamise nõuded ning toetuse taotlemise ja taotluse menetlemise kord.
(1) Põllumajandusliku tegevusega tegelev isik võib ammlehma ja ute kasvatamise täiendavat otsetoetust taotleda tema 2. märtsi seisuga põllumajandusloomade registris registreeritud lõikes 2 sätestatud nõuete kohase veise ja lõikes 3 sätestatud nõuete kohase ute kohta.
[RTL 2009, 18, 225 – jõust. 20.02.2009]
1) nõukogu määruse (EÜ) nr 1782/2003 artiklis 122 ning artikli 125 lõikes 6 toodud tähenduses ammlehma ja lehmmullika kohta. Lihatõuks loetakse järgmised tõud: hereford (Hf), limusiin (Li), aberdiin-angus (Ab), šarolee (Ch), šoti mägiveis (Hc), piemont (Pi), hele tõug (Ba), simmental (Si), belgia sinine (Bb), dexter (De), galloway (Ga). Nimetatud tõugudesse kuuluvaks loetakse asjaomaste tõutunnustega loomad;
2) veise kohta, kelle suhtes on täidetud kõik veiste identifitseerimise ja registreerimise nõuded Euroopa Parlamendi ja nõukogu määruse (EÜ) nr 1760/2000 veiste identifitseerimise ja registreerimise süsteemi loomise, veiseliha ja veiselihatoodete märgistamise ning nõukogu määruse (EÜ) nr 820/1997 kehtetuks tunnistamise kohta (EÜT L 204, 11.08.2000, lk 1–10) ning komisjoni määruse (EÜ) nr 911/2004, millega rakendatakse Euroopa Parlamendi ja nõukogu määrust (EÜ) nr 1760/2000 kõrvamärkide, loomapasside ja põllumajandusettevõtete registrite kohta (ELT L 163, 30.04.2004, lk 65–70), kohaselt.
(3) Ute kasvatamise täiendavat otsetoetust võib taotleda vähemalt kümne ute kohta, kes on toetuse taotlemise aasta 27. aprilliks vähemalt ühe aasta vanused ning kelle suhtes on täidetud kõik identifitseerimise, registreerimise ja arvestuse pidamise nõuded «Loomatauditõrje seaduse» § 11 lõike 2 alusel kehtestatud korras.
§ 3. Nõuded piima tootmiskvoodi alusel makstava täiendava otsetoetuse kohta
Põllumajandusliku tegevusega tegelev isik võib taotleda piima tootmiskvoodi alusel makstavat täiendavat otsetoetust talle 31. märtsi 2007. aasta seisuga määratud piima tootmiskvoodi alusel.
§ 4. Nõuded veiste loomühikute alusel makstava täiendava otsetoetuse kohta
Põllumajandusliku tegevusega tegelev isik võib taotleda veiste loomühikute alusel makstavat täiendavat otsetoetust:
1) temale 2007. aastal veiste loomühikute alusel makstava täiendava otsetoetuse menetlemise käigus toetuse määramise otsuses toodud veiste loomühikute (edaspidi toetusõiguslikuks tunnistatud veiste loomühik) alusel või
2) kui ta ei taotlenud 2007. aastal veiste loomühikute alusel makstavat täiendavat otsetoetust, kuid taotles veise kasvatamise täiendavat otsetoetust 2006. aastal, võib taotleda veiste loomühikute alusel makstavat täiendavat otsetoetust talle 2006. aastal veise kasvatamise täiendava otsetoetuse menetlemise käigus kindlaks määratud veiste loomühikute alusel ja ammlehma kasvatamise täiendava otsetoetuse taotluse menetlemise käigus kindlaks määratud nende piimalehmade loomühikute alusel kes olid 14. veebruari 2006. aasta seisuga lihaveiste jõudluskontrolli all ja kellel oli nimetatud tähtajale eelnenud aasta jooksul sündinud vähemalt 50%-lise lihatõu veresusega vasikas.
§ 5. Nõuded ute täiendava otsetoetuse kohta
Põllumajandusliku tegevusega tegelev isik võib taotleda ute täiendavat otsetoetust:
1) temale 2008. aastal ute täiendava otsetoetuse menetlemise käigus toetuse määramise otsuses toodud uttede arvu alusel. Toetuse määramise otsuses toodud uttede arv peab olema vähemalt 10;
2) kui ta ei taotlenud 2008. aastal ute täiendavat otsetoetust, kuid taotles ute kasvatamise täiendavat otsetoetust 2007. aastal, võib taotleda ute täiendavat otsetoetust talle 2007. aastal ute kasvatamise täiendava otsetoetuse menetlemise käigus kindlaks määratud uttede arvu alusel.
§ 6. Karja suuruse säilitamine
(1) Ammlehma kasvatamise täiendava otsetoetuse saamiseks peab taotleja oma karjas taotluses märgitud arvu § 2 lõikes 2 sätestatud nõuete kohaseid veiseid täiendava otsetoetuse taotluse esitamise päevast kuni 27. aprillini.
(2) Ute kasvatamise täiendava otsetoetuse saamiseks peab taotleja oma karjas taotluses märgitud arvu § 2 lõikes 3 sätestatud nõuete kohaseid uttesid täiendava otsetoetuse taotluse esitamise päevast kuni 27. aprillini.
(3) Kui kohapealse kontrolli tulemusena on kindlaks tehtud, et taotlusel märgitud ammlehm ei vasta nõuetele, ei saa seda ammlehma asendada teise nõuetekohase loomaga.
(4) Lõigetes 1 ja 2 nimetatud nõuete rikkumiseks ei loeta seda, kui loomade arv nimetatud ajavahemiku jooksul on vähenenud taotleja surma tõttu või tema pikaajalise töövõimetuse tõttu, loodusõnnetuse, loomataudi puhkemise või taotleja tahtest sõltumatult looma karjast väljaviimise tõttu ning kui loomade arvu vähenemisest ja selle põhjustest on viivitamata teatatud PRIA-le.
§ 7. Püsirohumaa säilitamine
Kui loomakasvatuse täiendava otsetoetuse taotleja kasutab põllumajandusmaad, peab ta olema taotluse esitamise aastale eelnenud kalendriaastal säilitanud või suurendanud taotluse esitamise aastale eelnenud kalendriaastal pindalatoetuste taotlusel märgitud püsirohumaa pindala põllumajandusministri 9. märtsi 2009. a määrus nr 33 «Head põllumajandus- ja keskkonnatingimused, püsirohumaa pindala säilitamise kohustuse täitmise täpsem kord, püsirohumaa pindala säilitamise kohustuse üleandmise alused ja kord ning selle säilitamiseks vajalike abinõude rakendamise täpsem kord» 3. peatüki kohaselt.
§ 8. Loomakasvatuse täiendava otsetoetuse taotlemine
(1) Loomakasvatuse täiendava otsetoetuse taotluste vastuvõtmist alustatakse 2. märtsil. Taotleja esitab PRIA-le lisas 1 toodud vormi kohase taotluse 20. märtsiks.
(2) Ammlehma kasvatamise täiendava otsetoetuse taotleja märgib taotlusele nende veiste arvu, kelle kohta ta toetust taotleb, ning täidab vormikohase veiste loendi, kuhu märgib, millise registrinumbriga veise kohta ta täiendavat otsetoetust taotleb.
(3) Ute kasvatamise täiendava otsetoetuse taotleja märgib taotlusele nende uttede arvu, kelle kohta ta täiendavat otsetoetust taotleb.
(4) Piima tootmiskvoodi alusel makstava täiendava otsetoetuse taotleja märgib taotlusele, et ta taotleb täiendavat otsetoetust.
(5) Veiste loomühikute alusel makstava täiendava otsetoetuse taotleja märgib taotlusele, et ta taotleb täiendavat otsetoetust.
(6) Ute täiendava otsetoetuse taotleja märgib taotlusele, et ta taotleb täiendavat otsetoetust.
(7) Kui taotleja andmed ei ole kantud põllumajandustoetuste ja põllumassiivide registrisse, esitab ta koos taotlusega avalduse PRIA-le oma andmete kandmiseks registrisse.
(8) Taotleja võib toetuse taotlemise aastal esitada PRIA-le kirjaliku avalduse taotluse menetlemise täielikuks või osaliseks lõpetamiseks komisjoni määruse (EÜ) nr 796/2004, millega kehtestatakse nõukogu määruses (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) ette nähtud nõuetele vastavuse, toetuse ümbersuunamise ning ühtse haldus- ja kontrollisüsteemi rakendamise üksikasjalikud reeglid (ELT L 141, 30.04.2004, lk 18–58), artikli 22 kohaselt ja taotluses esinevate vigade parandamiseks artikli 19 kohaselt, kuid mitte hiljem kui toetuse taotlemise aasta 20. maiks.
(1) PRIA kontrollib vähemalt 5% ammlehma ja ute kasvatamise täiendava otsetoetuse taotlejaid komisjoni määruse (EÜ) nr 796/2004 artikli 27 kohaselt kohapeal.
(2) PRIA kontrollib ammlehma ja ute kasvatamise täiendava otsetoetuse taotlusel loomade kohta esitatud andmete vastavust põllumajandusloomade registrisse kantud andmetele 2. märtsi ja 27. aprilli seisuga ning lõike 1 kohaselt kohapeal.
(3) Kui ammlehma ja ute kasvatamise täiendava otsetoetuse taotlejale on komisjoni määruse (EÜ) nr 796/2004 artikli 25 kohaselt kohapealsest kontrollist ette teatatud, teeb taotleja kontrolli toimumise ajaks järelevalveametniku nõudmisel järgmised toimingud:
(4) PRIA kontrollib piima tootmiskvoodi alusel makstava täiendava otsetoetuse taotlejale määratud piima tootmiskvoodi olemasolu 31. märtsi 2007. aasta seisuga.
(5) PRIA kontrollib veiste loomühikute alusel makstava täiendava otsetoetuse taotlejale 2007. aastal veiste loomühikute alusel makstava täiendava otsetoetuse menetlemise käigus toetusõiguslikeks tunnistatud veiste loomühikute arvu või § 4 punktis 2 nimetatud juhul.
(6) PRIA kontrollib ute täiendava otsetoetuse taotlejale 2007. aastal ute kasvatamise täiendava otsetoetuse või 2008. aastal ute täiendava otsetoetuse taotluse menetlemise käigus kindlaks määratud loomade arvu.
(7) [Kehtetu – RTL 2009, 18, 225 – jõust. 20.02.2009]
(8) PRIA kontrollib piima tootmiskvoodi, veiste loomühikute alusel makstava ja ute täiendava otsetoetuse taotleja tegelemist põllumajandusliku tegevusega, tehes kindlaks, kas:
1) registreerimisele kuulunud loom oli registreeritud põllumajandusloomade registris taotleja nimele taotluse esitamise aastale eelnenud aasta 31. detsembri seisuga;
2) taotleja kasutuses olnud põllumajandusmaa oli kindlaks määratud taotluse esitamise aastale eelnenud aasta 31. detsembri seisuga pindalatoetuste taotluse menetlemise käigus.
(9) Kui lõikes 8 nimetatud kontrolli alusel ei selgu, kas täiendava otsetoetuse taotleja on põllumajandusega tegelev isik, kontrollib PRIA taotlejat vajaduse korral kohapeal.
§ 10. Loomakasvatuse täiendava otsetoetuse ühikumäära kehtestamine
«Euroopa Liidu ühise põllumajanduspoliitika rakendamise seaduse» § 17 alusel kehtestab põllumajandusminister loomakasvatuse täiendava otsetoetuse ühikumäärad 22. maiks.
§ 11. Ammlehma ja ute kasvatamise täiendava otsetoetuse vähendamine
§ 12. Loomakasvatuse täiendava otsetoetuse määramine või taotluse rahuldamata jätmine
(1) Loomakasvatuse täiendava otsetoetuse taotlus jäetakse rahuldamata «Euroopa Liidu ühise põllumajanduspoliitika rakendamise seaduse» § 18 lõikes 1 nimetatud juhtudel.
(2) PRIA otsustab loomakasvatuse täiendava otsetoetuse määramise või taotluse rahuldamata jätmise taotluse esitamise aasta 29. maiks.
Loomakasvatuse täiendav otsetoetus makstakse välja § 12 lõikes 2 nimetatud otsuse alusel 30. septembriks.
Lisa 13165706 Lisa 2

References: § 12
 § 15
 § 16
 § 18
 § 11

§ 3

§ 4

§ 5

§ 6
 § 2
 § 2

§ 7

§ 8
 § 4

§ 10
 § 17

§ 11

§ 12
 § 18
 § 12